డి.పి. యాదవ్

ధరమ్ పాల్ యాదవ్ భారతదేశానికి చెందిన రాజకీయ నాయకుడు. ఆయన నాలుగుసార్లు  ఎమ్మెల్యేగా ఎన్నికై మంత్రిగా పని చేసి, ఒకసారి సజ్యసభ సభ్యుడిగా, 1996లో జరిగిన లోక్‌సభ ఎన్నికలలో సంభాల్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

రాజకీయ జీవితం
డి.పి. యాదవ్ ములాయం సింగ్ యాదవ్‌తో స్నేహం చేసి 1989 ఉత్తరప్రదేశ్ శాసనసభ ఎన్నికల్లో జనతాదళ్ అభ్యర్థిగా బులంద్‌షహర్ నుండి పోటీ చేసి తొలిసారి ఎమ్మెల్యేగా ఎన్నికై ములాయం సింగ్ యాదవ్ మంత్రివర్గంలో మంత్రిగా అని చేశాడు. ఆయన ఆ తరువాత 1991 & 1993 ఎన్నికల్లో వరుసగా రెండుసార్లు ఎమ్మెల్యేగా ఎన్నికయ్యాడు.

డి.పి. యాదవ్ 1991లో జరిగిన లోక్‌సభ ఎన్నికలలో సంభాల్ లోక్‌సభ నియోజకవర్గం నుండి జనతా పార్టీ అభ్యర్థిగా పోటీ చేసి ఓడిపోయి ఆ  తరువాత బహుజన్ సమాజ్ పార్టీలో చేరి 1996 లోక్‌సభ ఎన్నికలలో బీఎస్‌పీ అభ్యర్థిగా పోటీ చేసి లోక్‌సభ సభ్యుడిగా ఎన్నికయ్యాడు. ఆయన ఆ తరువాత 1998 లోక్‌సభ ఎన్నికలలో బీజేపీ అభ్యర్థిగా పోటీ చేసి ఓడిపోయి 1998 నుండి 2004 వరకు రాజ్యసభ సభ్యుడిగా పని చేశాడు.

డి.పి. యాదవ్ 2004లో జరిగిన లోక్‌సభ ఎన్నికలలో సంభాల్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయి అనంతరం 2007లో రాష్ట్రీయ పరివర్తన్ దళ్ పార్టీని స్థాపించి 2009 లోక్‌సభ ఎన్నికలలో బదౌన్ నుండి, 2014 లోక్‌సభ ఎన్నికలలో ఘాజీపూర్ & సంభాల్ నుండి రెండు స్థానాల నుండి పోటీ చేసి ఓడిపోయాడు.
మూలాలు 	   

వర్గం:1948 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:11వ లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:ఉత్తర ప్రదేశ్ నుండి ఎన్నికైన రాజ్యసభ సభ్యులు